Document ID: 32004R0914

Komisijas Regula (EK) Nr. 914/2004
(2004. gada 29. aprīlis),
ar ko nosaka kompensācijas atbalstu 2003. gadā Kopienā ražotiem un realizētiem banāniem un avansa maksājumu vienības vērtību 2004. gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopīgo organizāciju [1], un jo īpaši tās 12. panta 6. punkta pirmo daļu un 14. pantu,
tā kā:
(1) Saskaņā ar Regulas (EEK) Nr. 404/93 12. panta 3.punktu kompensācijas atbalstu Kopienas ražotājiem jebkādu ienākuma zaudējumu atlīdzināšanai aprēķina, pamatojoties uz vienotas likmes standarta ienākuma un vidējā ražošanas ienākuma starpību attiecībā uz banāniem, kas ražoti un realizēti Kopienā attiecīgajā gadā.
(2) Komisijas 1993. gada 9. jūlija Regulas (EEK) Nr. 1858/93, ar ko nosaka sīki izstrādātus noteikumus, kā piemērot Padomes Regulu (EEK) Nr. 404/93 attiecībā uz palīdzības shēmu realizācijas ienākumu zudumu kompensēšanai banānu nozarē [2], 2. panta 2. punkts nosaka vienotas likmes standarta ienākumu EUR 64,03 par 100 tīrā svara kilogramiem zaļu banānu, ko izved no iepakošanas vietas.
(3) Vidējais 2003. gadā no ražošanas gūtais ienākums, ko aprēķināja, no vienas puses, no ārpus ražošanas reģioniem tirgū laisto banānu vidējās cenas piegādes posmā līdz pirmajai izkraušanas ostai (preces nav izkrautas) un, no otras puses, no to banānu pārdošanas cenas vietējā tirgū, kuri laisti tirgū ražošanas reģionā, atņemot vienotas likmes summas, kas noteiktas Regulas (EEK) Nr. 1858/93 3. panta 2. punktā, bija mazāks nekā vienotās likmes standarta ienākums, kas noteikts 2003. gadam. Attiecīgi jānosaka kompensācijas atbalsts, kas piešķirams par 2003. gadu.
(4) Saskaņā ar Regulas (EEK) Nr. 404/93 12. panta 6. punkta otro daļu papildu atbalstu piešķir vienam vai vairākiem ražošanas reģioniem, kur vidējais ražošanas ienākums ir ievērojami zemāks nekā vidēji Kopienā.
(5) Gada vidējais ražošanas ienākums no banānu realizācijas, kas ražoti Martinikā un Gvadelupā, ir bijis ievērojami zemāks nekā Kopienas vidējais 2003. gadā. Tādēļ Martinikas un Gvadelupas ražošanas reģionos jāpiešķir papildu atbalsts atbilstoši pēdējo gadu praksei. Papildu atbalsts, kas sedz tās starpības procentuālo daļu, kura ir starp vidējo ienākumu Kopienā un vidējo ienākumu, kas reģistrēts attiecībā uz produktu pārdošanu minētajos reģionos, jānosaka, izmantojot degresīvu aprēķina metodi, saskaņā ar kuru pirmos 10 % no šādas starpības neatmaksā.
(6) Avansa maksājumu vienības summu un atbilstošo drošības naudu nosaka saskaņā ar Regulas (EEK) Nr. 1858/93 4. panta 2. un 3. punktu, pamatojoties uz iepriekšējā gadā noteikto atbalstu.
(7) Ņemot vērā to, ka visi vajadzīgie dati nebija pieejami, līdz šim nav bijis iespējams noteikt kompensācijas atbalstu 2003. gadam. Jāparedz noteikumi par 2003. gada atbalsta atlikuma un avansa maksājumu par 2004. gada janvārī un februārī realizētajiem banāniem izmaksāšanu divu mēnešu laikā pēc šīs regulas stāšanās spēkā.
(8) Šajā regulā paredzētie pasākumi ir saskaņā ar Banānu pārvaldības komitejas atzinumu,
IR PIEŅĒMUSI ŠO REGULU.
1. pants
1. Regulas (EEK) Nr. 404/93 12. pantā paredzētais kompensācijas atbalsts par svaigiem banāniem, kas atbilst KN kodam ex0803, izņemot miltu banānus, un kas ražoti un realizēti Kopienas tirgū 2003. gadā, ir EUR 29,46 par 100 kilogramiem.
2. Šā panta 1. punktā noteikto atbalstu palielina par EUR 5,19 par 100 kilogramiem banānu, kas audzēti Martinikā, un par EUR 5,15 par 100 kilogramiem banānu, kas audzēti Gvadelupā.
2. pants
Avansa maksājumi par banāniem, kas realizēti laikā no 2004. gada janvāra līdz decembrim, ir EUR 20,62 par 100 kilogramiem. Attiecīgā drošībās nauda ir EUR 10,31 par 100 kilogramiem.
3. pants
Atkāpjoties no Regulas (EEK) Nr. 1858/93 10. panta, dalībvalstu kompetentās iestādes divu mēnešu laikā pēc šīs regulas spēkā stāšanās izmaksā tā kompensācijas atbalsta atlikumu, kas jāpiešķir par 2003. gadu, un avansa maksājumu par banāniem, kas realizēti 2004. gada janvārī un februārī.
4. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 29. aprīlī

Labels: 7
3
17
6